Enzo Fernández (jalkapalloilija, 2001)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Enzo Jeremías Fernández
Syntymäaika: 17. tammikuuta 2001 (ikä 24)
Syntymäpaikka: San Martín, Buenos Aires, Argentiina
Pelipaikka: keskikenttäpelaaja
Pituus: 178 cm
Seura
Seura: Chelsea
Pelinumero: 5
Seurat
| Vuodet | Seura | O | (M) |
| 2019–2022 | River Plate | 40 | (10) |
| 2020–2021 | → Defensa | 14 | (0) |
| 2022–2023 | Benfica | 17 | (1) |
| 2023– | Chelsea | 50 | (3) |
Maajoukkue
| 2019 | Argentiina U20 | 2 | (0) |
| 2022– | Argentiina | 30 | (4) |
 Seurajoukkueuran tilastot kattavat vain kansalliset sarjat, päivitetty 28. syyskuuta 2024.  Maajoukkueuran tilastot päivitetty 28. syyskuuta 2024.
| Mitalit> Maa:   Argentiina.Miesten jalkapallo.MM-kilpailut  | Mitalit> Maa:   Argentiina.Miesten jalkapallo.MM-kilpailut  | Mitalit> Maa:   Argentiina.Miesten jalkapallo.MM-kilpailut  | Maa:   Argentiina> Miesten jalkapallo. |
| --- | --- | --- | --- |
|  Kultaa | Qatar 2022 |  |  |
Enzo Jeremías Fernández (s. 17. tammikuuta 2001 San Martín) on argentiinalainen jalkapalloilija, pelipaikaltaan keskikenttäpelaaja, joka edustaa Englannin Valioliigassa pelaavaa Chelseaa. Hän on 178 senttimetriä pitkä. Hän voitti Argentiinan maajoukkueessa maailmanmestaruuden vuonna 2022.
Fernández on River Platen kasvatti. Hän debytoi seuran edustusjoukkueessa Copa Libertadoresin ottelussa LDU Quitoa vastaan maaliskuussa 2020. Hän pelasi lainalla Argentiinan Primera Divisiónin Defensa y Justiciassa elokuusta 2020 heinäkuuhun 2021. Hän pelasi kuusi ottelua, mukaan lukien finaalin, Defensan voittaessa Copa Sudamericanan 2020–2021. Hän oli voittamassa myös Recopa Sudamericanaa. Copa Libertadoresissa hän pelasi kahdeksan ottelua. Palattuaan River Plateen hän oli voittamassa Argentiinan-mestaruutta syksyllä 2021. Copa Libertadoresissa hän pelasi 11 ottelua.
Hän siirtyi kotimaansa River Platesta portugalilaisseura Benficaan heinäkuussa 2022, mutta siirtyi jo tammikuussa 2023 englantilaisseura Chelseaan. Fernández teki kahdeksan ja puolen vuoden sopimuksen seuran kanssa. Hän nousi heti Chelsean vakiokokoonpanoon ja pelasi loppukauden aikana 18 ottelua Valioliigassa ja neljä peliä Mestarien liigassa. Kaudella 2023–2024 hän pelasi 28 valioliigaottelua, kahta vaille kaikki avauskokoonpanossa ja teki kolme maalia, joista kaksi Brightonia vastaan joulukuussa. Englannin liigacupissa hän pelasi kaikissa seitsemässä ottelussa tappiollinen finaali mukaan lukien, ja teki kaksi maalia.
Fernández pelasi kaksi ottelua Argentiinan alle 20-vuotiaiden maajoukkueessa. Hän pelasi Argentiinan A-maajoukkueessa ensimmäisen kerran syyskuussa 2022. MM-kilpailuissa 2022 hän tuli vaihdosta kentälle kahdessa ensimmäisessä alkulohko-ottelussa ja teki toisessa ottelussa Meksikoa vastaan maalin. Kolmannessa alkulohko-ottelussa ja kaikissa pudotuspeleissä hän pelasi avauskokoonpanossa. Puolivälieräottelu Alankomaita vastaan ratkesi rangaistuspotkukilpailussa, jossa Fernández epäonnistui joukkueensa neljäntenä laukojana, mutta Argentiina voitti lopulta rangaistuspotkukilpailun maalein 4–3. Loppuottelussa hän pelasi täydet minuutit mutta ei ollut neljän rangaistuspotkukilpailussa laukomaan päässeen argentiinalaisen joukossa. Fernández palkittiin Argentiinan mestaruuteen päättyneen MM-turnauksen parhaana nuorena pelaajana. Hän on pelannut kesäkuun 27. päivään 2024 mennessä 24 A-maaottelua, joista avauskokoonpanossa 18, ja tehnyt neljä maalia.